অবশেষে এই চক্রের জামাল ও শাহিদুর বুধবার দুপুরে সহকারী কমিশনার ভুমির হাতে নামজারী করতে এসে আটকা পড়ে। তাদের সাথে থাকা ছালাম আহমদ অবস্থা বেগতিক দেখে পালিয়ে যায়। ভুমি অফিস ও  এলাকাবাসী সূত্রে জানা যায়, মৌলভীবাজার সদর উপজেলার শেরপুর এলাকার ব্রাম্মনগাও মৌজার ১নং জেএল ৪৯৩ নং খতিয়ান ৮২৭নং দাগের ১৮শতক ভূমি বিগত ৬ মে ১৯৮১ইং সনে ১৪৩৬৩ নং দলিল মুলে ক্রয় করে বাউন্ডারি দেয়াল নির্মান করে ভোগ দখল করে যাচ্ছেন যুক্তরাজ্য প্রবাসী আব্দুস ছালাম গংরা। প্রায় ৩০বছর পর গত কয়েক মাস ধরে ভুমিখেকু চক্র কালীপদ, জামাল আহমদ, শাহিদুর রহমান, দলিল লিখক জুনেদ মোহাম্মদ, ছালাম আহমদ গংরা এ ভুমির জাল দলিল করে নিজেদের বলে দাবী করে আসছে। এ নিয়ে শেরপুর পুলিশ ফাড়িতে এস আই নজরুলের মধ্যস্ততায় বেশ কয়েক বার সালিশ বৈঠক  ডাকা হয়েছিল। জালিয়াত চক্রের সদস্যরা বার বার মিথ্যা অজুহাতে সালিশে উপস্থিত না হয়ে সময় নষ্ট করে আসছিল। এমনকি নানাভাবে প্রভাব খাটিয়ে হুমকি-দামকি দিয়ে আসছিল প্রকৃত ভুমির মালিক পক্ষকে। সরকার পরিবর্তনের সাথে সাথে তারা তাদের মুখোশ বদলিয়ে প্রভাবশালীদের ছত্রছায়ায় গিয়ে সাধারন মানুষকে প্রতিনিয়ত হয়রানী করছে বলে অভিযোগ রয়েছে এলাকায়।  তফসীল অফিসের এক র্কমকর্তা নাম প্রকাশ না করার শর্তে জানান, সদর উপজেলার সরকার বাজার এলাকার স্থানীয় তফসিল অফিসে গত ৫জুন তাহার ভুমির নামজারীর জন্য আবেদন করে জালিয়াত চক্রের সদস্যরা। আবেদন করার  পর পরই নামজারী করার জন্য অফিসের কর্মকর্তাদের চাপসৃষ্টি করে পাশাপাশি হুমকীও দেয়। তাদের অতিরিক্ত চাপে তফসীল অফিসের কর্মকর্তাদের সন্দেহ হয়। পরে কর্মকর্তারা সরজমিনে গিয়ে দেখতে পান বিপরীত দৃশ্য এবং এলাকাবাসী জানান এই ভুমির প্রকৃত মালিক যুক্তরাজ্য প্রবাসী আব্দুস ছালাম গংরা। তখন স্থানীয় তফসীল অফিস নামজারীর ফাইলটি এবং জায়গার প্রকৃত তথ্য রিপোর্ট আকারে সদর সহকারী কমিশনার (ভুমি) খালেদ মেহেদী হাসানের নিকট প্রেরন করেন। তারই প্রেক্ষিতে গত ৫ জুলাই একটি নোটিসের মাধ্যমে উভয় পক্ষকে সহকারী কমিশনার ভুমির কার্য্যলয়ে উপস্থিত  হওয়ার জন্য বলা হয়। কিন্তু ভুমিখেকু এই প্রভাবশালীচক্র ঐ তারিখে অফিসে উপস্থিত হয় নাই। পরবর্তীতে ১২জুলাই আবার হাজির হওয়ার জন্য নোটিস প্রদান করেন সহকারী কমিশনার ভুমি। এই চক্রের তিন সদস্য হাজির হয়ে তাদের দলিল সঠিক বলে চেলেঞ্জ ছুড়ে দেয় সহকারী কমিশনার ভুমি খালেদ মেহেদী হাসানের নিকট। তখন জালিয়াত চক্রের দলিল সম্পাদনে সাব-রেজিষ্টারের স্বাক্ষর জাল সন্দেহ হলে তাৎক্ষনিক ভাবে সাব-রেজিষ্টারী অফিসে গেলে স্বাক্ষর জাল প্রমান হয়। সাথে সাথে জামাল, শাহিদুরকে আটকের নির্দেশদেন সহকারী কমিশনার। তখন এ দুই জালিয়াত চক্রের সাথে থাকা অপর  সদস্য ছালাম আহমদ পালিয়ে যায়। পরে আটককৃতরা জীবনে কোন দিন করো সাথে আর এরকম কাজ করবে না বলে ভুল স্বীকার করে ক্ষমা প্রার্থনা করায় নিজ হাতে মুচলেখা লিখে মুক্তি পায়।  প্রবাসী ভুমির মালিক আব্দুস ছালাম জানান, ৩০ বছর যাবৎ এই জমিটি ক্রয় করে ভোগ দখল করে আসছেন। তারা যুক্তরাজ্যে অবস্থানের কারনে এই চক্রটি জাল দলিল করে তাদের ক্রয়কৃত জমিতে বিরোধের সৃষ্টি করেছে। তিনি আরো বলেন, প্রবাসীরা বাংলাদেশ সরকারের বিভিন্ন উন্নয়ন মুলক কর্মকান্ডে সহযোগিতা করে আসছে প্রতিনিয়ত। যদি দেশের মানুষ এভাবে হয়রানী করে তবে প্রবাসীদের দেশে  সহযোগিতার উৎসাহ হারিয়ে যাবে।  এ ব্যাপারে সহকারী কমিশনার ভুমি খালেদ মেহেদী হাসান জানান, একটি চক্র সুযোগ বুঝে জাল দলিল ও পর্চা তৈরী করে তাদের কাজে ব্যঘাত করছে। সাথে সাথে হয়রানির শিকার হচ্ছেন সাধারন মানুষ। জালিয়াত চক্রের ৩ সদস্যের মধ্যে মুলহোতা বিষয়টি বুঝতে পেরে পালিয়ে গিয়েছে। স্বাক্ষর জাল করে ভুমির মালিক দাবীদার ২ জনকে মুচলেখা রেখে ছেড়ে দেয়া হয়েছে। পালিয়ে যাওয়া ছালামসহ অপর জালিয়াত চক্রের সদস্যদের বিরুদ্ধে আইনগত ব্যবস্থা নেয়া হবে।